На основу члана 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 66. Статута Општине Медвеђа („Службени гласник града Лесковца“, бр. 9/2019), члана 5. Правилника о суфинансирању мера енергетске санације стамбених зграда, породичних кућа и станова на територији општине Медвеђа 08 број: 06-34/2024/2 од 3. 6. 2024. године, предложене листе крајњих корисника Комисијe за реализацију мера енергетске санацијe на територији општине Медвеђа о току поступка оцене и утврђивања испуњења предвиђених услова од 11. 4. 2025. године, Oпштинско веће општине Медвеђа на 38. седници одржаној дана 23.5. 2025. године, доноси

ОДЛУКУ

О ИЗБОРУ КРАЈЊИХ КОРИСНИКА И ДОДЕЛИ БЕСПОВРАТНИХ СРЕДСТАВА ЗА СПРОВОЂЕЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ ОПШТИНЕ МЕДВЕЂА У ОКВИРУ ПРОЈЕКТА „ЧИСТА ЕНЕРГИЈА И ЕНЕРГЕТСКА ЕФИКАСНОСТ ЗА ГРАЂАНЕ У СРБИЈИ“

УТВРЂУЈЕ СЕ листа изабраних крајњих корисника (грађана) којима се додељују бесповратна средства за суфинансирање мера енергетске санације породичних кућа и станова на територији општине Медвеђа у оквиру пројекта „Чиста енергија и енергетска ефикасност за грађане у Србији“:

* Зоран Радојичић из Медвеђе,
* Горан Симић из Медвеђе,
* Ружа Стојковић из Медвеђе,
* Зоран Бутуровић из Медвеђе,
* Слободан Јакшић из Медвеђе,
* Милош Миаиловић из Спонца,
* Вукота Трајковић из Медвеђе,
* Славиша Радојевић из Дренца,
* Славиша Бутуровић из Медвеђе,
* Милован Дондић из Медвеђе,
* Братислав Арсић из Негосавља,
* Радојка Шолевић из Маћедонца,
* Драгана Филиповић из Медвеђе,
* Љубиша Симић из Медвеђе,
* Љубомир Раденковић из Медвеђе,
* Светлана Ћетковић из Медвеђе,
* Аранђел Симић из Медвеђе,
* Мирјана Перишић из Медвеђе,
* Благоје Павловић из Медвеђе,
* Миљан Јовић из Медвеђе,
* Светлана Радојевић из Медвеђе,
* Марко Ђорђевић из Медвеђе,
* Новак Милићевић из Медвеђе,
* Радивоје Лазаревић из Негосавља,
* Миладин Шарац из Медвеђе,
* Веселин Вуксановић из Медвеђе,
* Ива Ђорић из Медвеђе,
* Горан Цветковић из Медвеђе,
* Милија Кнежевић из Медвеђе,
* Драган Вучетић из Медвеђе.

Додела бесповратних средстава грађанима, односно крајњим корисницима вршиће се у предвиђеном износу у зависности од одабране мере тј. одабраних мера и укупне вредности радова по пријави са ПДВ-ом. Укупан износ инвестиције обрачунат је предмером и предрачуном одабраног привредног субјекта који је саставни део пријава. Новчани удео грађана и даваоца суфинансираних средстава биће дефинисан тројним уговором који се потписује са привредним субјектима и крајњим корисницима.

Одлуку објавити на званичној интернет страници Општине Медвеђа.

Образложење

Комисија за реализацију мера енергетске санације објавила је Јавни позив за суфинансирање мера енергетске санације породичних кућа и станова на територији општине Медвеђа за 2024. годину, број 03-401-47/2024-03 од 9. 9. 2024. године.

Након спроведеног поступка по јавном позиву и утврђивања испуњености услова крајњих корисника Комисија је донела појединачне акте о статусу свих пријава, односно њихових испуњења услова предвиђених конкурсом и сачинила предлог листе крајњих корисника којима ће бити додељена средства кроз суфинансирање мера енергетске ефикасности, а на основу које се доноси ова Одлука.

Појединачним тројним уговорима који ће се закључити између Општине Медвеђа, грађанина (крајњих корисника) и одабраних привредних субјеката, биће регуласни износи сваке појединачне пријаве и начин преноса новчаних средстава.

ОПШТИНСКО ВЕЋЕ ОПШТИНЕ МЕДВЕЂА

Број:002311583 2025 06154 003 000 060 107 001 од 23. маја 2025. године

 ПРЕДСЕДНИК

 ОПШТИНСКОГ ВЕЋА

 Драган Кулић